cyanic-selkie/wikianc huggingface dataset:
ซากดึกดำบรรพ์
อายุเปรียบเทียบ
อายุเปรียบเทียบ (relative age) คืออายุทางธรณีวิทยาของซากดึกดำบรรพ์ หิน ลักษณะทางธรณีวิทยา หรือเหตุการณ์ทางธรณีวิทยา เมื่อเปรียบเทียบกับซากดึกดำบรรพ์ หิน ลักษณะทางธรณีวิทยา หรือเหตุการณ์ทางธรณีวิทยาอื่น ๆ แทนที่จะบ่งบอกเป็นจำนวนปี ดังนั้นการบอกอายุของหินแบบนี้จึงบอกได้แต่เพียงว่าอายุแก่กว่าหรืออ่อนกว่าหิน หรือซากดึกดำบรรพ์ อีกชุดหนึ่งเท่านั้น โดยอาศัยตำแหน่งการวางตัวของหินตะกอนเป็นตัวบ่งบอก (Index fossil) เป็นส่วนใหญ่ เพราะชั้นหินตะกอนแต่ละขั้นจะต้องใช้ระยะเวลาช่วงหนึ่งที่จะเกิดการทับถม เมื่อสามารถเรียงลำดับของหินตะกอนแต่ละชุดตามลำดับก็จะสามารถหาเวลาเปรียบเทียบได้ และจะต้องใช้หลักวิชาการทางธรณีวิทยา (Stratigraphy) ประกอบด้วย
การศึกษาเวลาเปรียบเทียบโดยอาศัยหลักความจริง มี อยู่ 3 ข้อคือ
2. กฎของความสัมพันธ์ในการตัดผ่านชั้นหิน (Law of cross-cutting relationship) หินที่ตัดผ่านเข้ามาในหินข้างเคียงจะมีอายุน้อยกว่าหินที่ถูกตัดเข้ามา
3. การเปรียบเทียบของหินตะกอน (correlation of sedimentary rock) ศึกษาเปรียบเทียบหินตะกอนในบริเวณที่ต่างกันโดยอาศัย
ก. ใช้ลักษณะทางกายภาพโดยอาศัยคีย์เบด (key bed) ซึ่งเป็นชั้นหินที่มีลักษณะเด่นเฉพาะตัวของมันเอง และถ้าพบที่ไหนจะต้องสามารถบ่งบอกจดจำได้อย่างถูกต้องถึงว่าชั้นหินที่วางตัวอยู่ข้างบนและข้างล่างของคีย์เบดจะมีลักษณะแตกต่างกันออกไปในแต่ละบริเวณด้วย
อายุสัมบูรณ์
อายุสัมบูรณ์ (absolute age) หมายถึงอายุซากดึกดำบรรพ์ของหิน ลักษณะหรือเหตุการณ์ทางธรณีวิทยา (โดยมากวัดเป็นปี เช่น พันปี ล้านปี) โดยทั่วไปหมายถึงอายุที่คำนวณหาได้จากไอโซโทปของธาตุกัมมันตรังสี ขึ้นอยู่กับวิธีการและช่วงเวลาครึ่งชีวิต (Half life period) ของธาตุนั้น ๆ เช่น C-14 มีครึ่งชีวิตเท่ากับ 5,730 ปี จะใช้กับหินหรือ fossil โบราณคดี ที่มีอายุไม่เกิน 50,000 ปี ส่วน U-238 หรือ K-40 จะใช้หินที่มีอายุมาก ๆ ซึ่งมีวิธีการที่สลับซับซ้อน ใช้ทุนสูง และแร่ที่มีปริมาณรังสีมีปริมาณน้อยมาก วิธีการนี้เรียกว่า การตรวจหาอายุจากสารกัมมันตภาพรังสี (radiometric age dating) การใช้ธาตุกัมมันตรังสีเพื่อหาอายุหิน หรือ ฟอสซิล นั้น ใช้หลักการสำคัญคือการเปรียบเทียบอัตราส่วนของธาตุกัมมันตรังสีที่เหลืออยู่ (End product) ที่เกิดขึ้นกับไอโซโทปของธาตุกัมมันตรังสีตั้งต้น (Parent isotope) แล้วคำนวณโดยใช้เวลาครึ่งชีวิตมาช่วยด้วยก็จะได้อายุของชั้นหิน หรือ ซากดึกดำบรรพ์ นั้น ๆ เช่น
วิธีการ Uranium 238 - Lead 206 วิธีการ Uranium 235 - Lead 207
วิธีการ Potassium 40 - Argon 206 วิธีการ Rubidium 87- Strontium 87
วิธีการ Carbon 14 - Nitrogen 14
1. ช่วยในการกำหนดอายุที่แน่นอนหลังจากการใช้ fossil และ Stratigrapy แล้ว
2. ช่วยบอกอายุหรือเรื่องราวของยุคสมัย พรีแคมเบียน
หินแปร
หินแปรริ้วขนาน
หินชนวน 		เป็นหินมีลักษณะเนื้อละเอียดมาก ผลึกแร่ตรวจไม่พบด้วยตาเปล่า แสดงแนวแตกเรียบแบบหินชนวน (slaty cleavage) และกะเทาะออกเป็นแผ่นเรียบบางได้ง่าย มีได้หลากสีแต่มักสี เทา ดำ เขียว แดง มีประโยชน์ในการนำมาปูทำหลังคา กระดานดำ และทางเท้า
หินชีสต์ 		มีเม็ดปานกลางถึงหยาบ เกิดขึ้นภายใต้ความดันมหาศาลกว่าหินชนวน ประกอบด้วยแร่ไมกาเป็นหลัก บางครั้งก็มี คลอไรต์ ทัลก์ แกรไฟต์ ฮีมาไทต์ เป็นต้น ที่เรียงตัวเกือบขนานกัน เรียกว่า แนวแตกแบบหินชีสต์(schistosity) บ่อยครั้งที่ปริแยกออกตามชั้นหรือแผ่นบางซึ่งคดงอและแตกหักได้ง่าย เพื่อระบุชื่อหินให้ชัดเจน จึงเรียกชื่อตามจุดเด่นของแร่ที่มองเห็นบนพื้นผิวหิน
หินฟิลไลต์ 	              เป็นหินเม็ดละเอียดกว่าหินชีสต์ แต่หยาบกว่าหินชนวน ผิวที่แตกใหม่จะมีลักษณะวาวแบบไหมหรือเป็นมันเงา เนื่องจากมีแร่ไมกาเม็ดละเอียดอยู่ มักเปลี่ยนมาจากหินดินดาน ด้วยความดันมหาศาลกว่าที่หินชนวนได้รับ แต่ไม่รุนแรงเท่าที่เกิดกับหินชีสต์
หินไนส์ 		เป็นหินลายเม็ดหยาบที่เกิดจากแปรสภาพอย่างมาก มีลักษณะแร่สีอ่อน เช่น ควอตซ์ เฟลด์สปาร์ เรียงตัวเป็นแถบเป็นลายสลับกับแถบของแร่สีเข้ม เช่น แร่ไบโอไทต์ ฮอร์นเบลนด์ แถบมีการโค้งงอและบิดเบี้ยว เรียกว่า สภาพเรียงตัวแบบหินไนส์ (gneissosity)
หินไม่เป็นริ้วขนาน
หมายถึงหินแปรที่แสดงลักษณะของเนื้อหินที่มีเม็ดแร่ขนาดเท่ากันทุกอนู ไม่มีการจัดเรียงตัว ทำให้เป็นเนื้อหินลักษณะสมานแน่น มักจะพบในหินที่ประกอบด้วยแร่ชนิดเดียวกัน เช่น หินควอร์ตไซต์ 		เป็นหินมีความคงทนมากที่สุดชนิดหนึ่ง ประกอบด้วยมวลเนื้อผลึกของเม็ดทรายที่ขนาดไล่เลี่ยกัน ประสานติดกันแนบแน่น เรียกว่า เนื้อเม็ดแปร (granoblastic) หากเกิดจากทรายแก้วบริสุทธิ์จะได้หินควอร์ตไซต์สีขาว แต่มักมีสิ่งเจือปนอาจย้อมให้หินมีสีแดง เหลืองหรือน้ำตาล
หินอ่อน เป็นหินเนื้อผลึก ค่อนข้างเม็ดหยาบ แปรสภาพมาจากหินปูนและหินโดโลไมต์ เกิดจากซากดึกดำบรรพ์โดยหินอ่อนบริสุทธิ์มีสีขาว หากมีสิ่งเจือปนจะทำให้หินอ่อนมีได้หลายสี นำมาทำหินประดับและหินก่อสร้าง ตลอดจนงานแกะสลัก
หินฮอร์เฟลส์ 	คือหินที่มีลักษณะของเนื้อหินที่เม็ดแร่ละเอียดมาก มีขนาดเท่ากัน เรียกว่า เนื้อละเอียดเดียวกัน(hornfelsic) ไม่มีการเรียงตัวของเนื้อหินและไม่สามารถมองเห็นผลึกด้วยตาเปล่าของมนุษย์
บริเวณที่พบหินแปรในประเทศไทย
พื้นที่ที่พบชนิดของหินแปรต่างๆ โดยมีการจัดแบ่งบริเวณตามลักษณะของชุดลักษณ์ของการแปรสภาพ และอายุการเกิดของหินบริเวณนั้น ๆ
แบ่งออกเป็น 3 บริเวณ ได้แก่
บริเวณ A
หินแปรอายุมากสุดช่วง Precambian-Ordovician พบอยู่ทางซีกด้านตะวันตกของประเทศไทย และบางส่วนของพื้นที่ชายฝั่งทะเลตะวันออก หินเดิมเป็นหินชั้นที่มีการตกตะกอนต่อเนื่องกัน และถูกแปรสภาพเพียงครั้งเดียวแบบ Abukuma facies series (HT/LP) ส่วนใหญ่พบทั้ง พวก Amphibolite และ Greenschist facies มีการลำดับชันหินต่อเนื่องขึ้นไปชั้นหินแปร Amphibolite facies สิ้นสุดที่ตอนบนสุดของอายุ Precambian และเปลี่ยนเป็น greenschist facies พอดี
เมื่ออายุหินอยู่ในช่วงของ Paleozoic ตอนล่าง ชั้นหินประกอบด้วยชั้นหินหลัก 3-4 ประเภท ตอนล่างสุดของลำดับชั้นหิน คือ หินพาราไนส์ ซึ่งมีส่วนประกอบใกล้เคียงกับ granite และ granorhyolite มักมี granite เรียงตัว pegmatite aplite และ migmatite สลับอยู่บ้างเล็กน้อย ตอนกลางของลำดับชั้นจะประกอบด้วย micaschist เป็นส่วนใหญ่ บางแห่งเป็น micaschist ทั้งหมด บางแห่งมี calc-silicate quartzite และquartzschist เข้ามาสลับปะปน ช่วงบนสุดจะเป็นลำดับชั้นของ calc-silicate และหินอ่อน บางช่วงอาจมี quartzite และquartzschistสลับอยู่บ้าง มีหิน granite แสดงการเรียงตัวของแร่เข้ามาแทรกปนอยู่หลายประเภท ซึ่งมีขนาดเม็ดแร่และส่วนประกอบต่างกัน
บริเวณ B
Suture zone ระหว่าง Shan-Thai และ Indochina หินแปรในโซนนี้พบอยู่ตอนกลางของประเทศ ทั้งภาคตะวันออกและภาคใต้ ประกอบด้วยหินแปรสภาพอย่างไพศาลหลายประเภท หลายอายุ ที่มีต้นกำเนิดจากหินภูเขาไฟอยู่มาก พบตั้งแต่หินแปร greenschist อายุ Sylurian-Devonian-Carboniferous หินแปร Blueschist ถูกแปรสภาพซ้อนทับเปลี่ยนเป็นหินแปรแบบ greenschist ของ Barrovian อายุCarboniferous-Devonian และหินแปร Dinamic อายุ Sylurian-Devonian นอกจากหินแปร Dinamicซึ่งมีการเกิดมาจากกระบวนการบดและเสียดสีกันระหว่างชั้นหิน หินแปรอื่นๆใน zone นี้ก็มักแสดงลักษณะเฉพาะ คือ การถูกบดให้เห็นอย่างแพร่หลาย และหินแปรที่พบในส่วนตะวันตกสุดของอนุทวีปอินโดไชน่า แสดงลักษณะของหินชิ้นภูเขาไฟประเภทMafic-Intermediate หินแปรในโซนนี้มีอายุอ่อนสุดอยู่ในช่วงไทรแอสสิค (Salyapongseand Fontaine, 2000) พบที่จังหวัดอุทัยธานี
บริเวณ C
พบหินแปรสภาพอย่างไพศาลประเภท Unclassified Greenschist และมีอายุไม่อ่อนกว่ายุคไซลูเรียน ซึ่งพบในเขตจังหวัดเลย
ชัค เกรสลี่ย์
ชาร์ล เออร์เนส เกรสลี่ย์ (อังกฤษ:Charles Ernest Grassley) หรือ ชัค เกรสลี่ย์ เกิดเมื่อวันที่ 17 กันยายน ค.ศ.1933 ที่เมืองนิวฮาร์ทฟอร์ต รัฐไอโอวา เป็นนักการเมืองชาวอเมริกันและเป็นสมาชิกพรรครีพับลิกัน ปัจจุบันดำรงตำแหน่งประธานชั่วคราวในวุฒิสภาสหรัฐและวุฒิสมาชิกอาวุโสจากรัฐไอโอวา ได้รับการเลือกตั้งครั้งแรกเมื่อปี 1980
เซลล์หลอดตะแกรง
ในกายวิภาคศาสตร์พืช, เซลล์หลอดตะแกรง (sieve tube member) เป็นเซลล์ชนิดพิเศษในเปลือกชั้นในซึ่งยึดขยายขนาดออกมา ตรงปลายสุดของเซลล์หลอดตะแกรงจะเชื่อมต่อกับเซลล์หลอดตะแกรงอีกเซลล์หนึ่ง ซึ่งการเชื่อมต่อนี้เองที่ทำให้เกิดการสร้างหลอดตะแกรง หน้าที่หลักของหลอดตะแกรงคือการลำเลียงคาร์โบไฮเดรต, ซูโครสส่วนใหญ่ ลำเลียงไปในพืช (อาทิ ลำเลียงจากใบไปยังผลและราก ซึ่งแตกต่างจากท่อในระบบท่อลำเลียงน้ำซึ่งไม่มีชีวิตเมื่อพืชเจริญเติบโตเต็มที่ เซลล์หลอดตะแกรงเป็นเซลล์ที่มีชีวิต มีความแปลกตรงที่ไม่มีนิวเคลียสเมื่อเจริญเติบโตเต็มที่
ชัค เกรสลี่ย์
ก่อนหน้าที่จะดำรงตำแหน่งวุฒิสมาชิก เกรสลี่ย์เคยได้รับการเลือกตั้งให้เป็นสมาชิกสภานิติบัญญัติแห่งรัฐไอโอวา ระหว่างปี 1959-1975 และสมาชิกสภาผู้แทนราษฎรจากรัฐไอโอวา ระหว่างปี 1975-1981 ในการเลือกตั้งเมื่อวันที่ 4 พฤศจิกายน 1980 เขาลงสมัครชิงตำแหน่งวุฒิสมาชิกจากรัฐไอโอวา โดยมีคู่แข่งคนสำคัญคือ จอห์น คัลเวอร์ เจ้าของตำแหน่งจากพรรคเดโมแครต ผลการเลือกตั้งปรากฎว่าเกรสลี่ย์สามารถเอาชนะคัลเวอร์ไปด้วยคะแนน 53.49% ต่อ 45.54% และได้รับการเลือกตั้งอีกครั้งในปี 1986,1992,1998,2004,2010 และครั้งล่าสุดในปี 2016
ด้านชีวิตครอบครัว ชัค เกรสลี่ย์ สมรสกับ บาร์บาร่า เกรสลี่ย์ ในปี 1954 มีบุตร-ธิดาด้วยกัน 5 คน และในปี 2009 เขาได้รับรางวัล "Health Policy Hero" จากศูนย์วิจัยสุขภาพแห่งชาติสหรัฐ จากการที่เขากำกับดูแลในการปฏิรูปกฎหมายและความรับผิดชอบในปี 2004 ของสำนักงานคณะกรรมการอาหารและยาแห่งสหรัฐอเมริกา (FDA)
สโมสรวอลเลย์บอลชายนครราชสีมา
สโมสรวอลเลย์บอลนครราชสีมา (หรือ สโมสรวอลเลย์บอลนครราชสีมา คิวมินซี ตามชื่อผู้สนับสนุน) เป็นสโมสรวอลเลย์บอลในประเทศไทย ในการแข่งขันรายการวอลเลย์บอลไทยแลนด์ลีก ในฤดูกาล 2556 คว้าอันดับที่หนึ่งมาครอง ผู้เล่นทีมนครราชสีมาส่วนใหญ่ เป็นผู้เล่นจากโรงเรียนขามทะเลสอวิทยา ของจังหวัดนครราชสีมา
รายชื่อผู้เล่นฤดูกาล 2022-23
''ข้อมูล ณ เดือนพศจิกายน พ.ศ. 2565''
Certificate authority
ผู้ออกใบรับรอง หรือ Certification authority (CA) เป็นหน่วยงานที่ออกใบรับรองดิจิทัลในการเข้ารหัส ซึ่งใบรับรองดิจิทัลรับรองความเป็นเจ้าของกุญแจสาธารณะโดยมีชื่อเรื่องของใบรับรอง มีการรับรองอนุญาตให้คนอื่นใช้งานได้ โดยขึ้นอยู่กับลายเซ็นหรือยืนยันตัวโดยการทำกุญแจส่วนตัว (private key) ที่สอดคล้องกับกุญแจสาธารณะ (public key) ที่ถูกรับรอง ในรูปแบบความสัมพันธ์ที่เชื่อถือได้ ผู้ออกใบรับรองเป็นบุคคลที่สามที่เชื่อถือได้ ซึ่งได้รับความเชื่อถือทั้งจากเจ้าของข้อมูลที่มีใบรับรองและผู้ที่ได้รับสิ่งที่มีใบรับรองนั้น รูปแบบของการรับรองอยู่บนมาตรฐาน X.509 หรือ EMV แผนของผู้ให้บริการเทคโนโลยีโครงสร้างพื้นฐานกุญแจสาธารณะ (Public Key Infrastructure, PKI) จำนวนมากจะแสดงตนว่าเป็นผู้ออกใบรับรองด้วย
ภาพรวม
ใบรับรองที่น่าเชื่อถือโดยทั่วไปมักใช้เพื่อการเชื่อมต่อไปยังเซิร์ฟเวอร์ผ่านทางอินเทอร์เน็ตให้มีความปลอดภัย ใบรับรองเป็นสิ่งจำเป็นเพื่อที่จะหลีกหนีกรณีที่กลุ่มคนที่ประสงค์ร้ายที่ปลอมตัวเป็นเป้าหมายในการส่งข้อมูลแทนเซิร์ฟเวอร์ สถานการณ์ดังกล่าวเรียกว่าการโจมตี man-in-the-middle ผู้ใช้ใบรับรองของผู้ให้การรับรองเพื่อตรวจสอบลายเซ็นของ CA ในใบรับรองของเซิร์ฟเวอร์ ซึ่งเป็นส่วนหนึ่งของการตรวจสอบก่อนที่จะสถาปนาการเชื่อมต่อที่ปลอดภัย โดยปกติซอฟต์แวร์ของผู้ใช้บริการ ยกตัวอย่างเช่น เบราว์เซอร์จะรวมชุดใบรับรองของผู้ให้การรับรองที่เชื่อถือได้ ซึ่งเข้าท่าในขณะที่ผู้ใช้เยอะมากที่ต้องการไว้วางใจซอฟต์แวร์ของพวกเขา บุคคลที่ประสงค์ร้ายสามารถข้ามการตรวจสอบความปลอดภัยและยังคงหลอกลวงผู้ใช้ใช้เชื่อถือว่าเป็นอย่างอื่น
ผู้ใช้บริการของผู้ออกใบรับรอง เป็นผู้ดูแลเซิร์ฟเวอร์ ซึ่งต้องการใบรับรองที่เซิร์ฟเวอร์ของพวกเขาจะนำเสนอให้แก่ผู้ใช้บริการได้ จ่ายให้กับผู้ออกใบรับรองในการออกใบรับรอง และลูกค้าของพวกเขาหวังว่าใบรับรองของผู้ออกใบรับรองจะถูกรวบรวมโดยเว็บเบราว์เซอร์ส่วนใหญ่ เพื่อที่จะให้การเชื่อมต่อปลอดภัยคือ เซิร์ฟเวอร์ซึ่งถูกรับรองทำงานได้อย่างราบรื่น จำนวนเว็บเบราว์เซอร์ อุปกรณ์อื่น ๆ และ แอปพลิเคชันซึงเชื่อถือผู้ออกใบรับรองโดยเฉพาะ จะถูกกล่าวถึงอย่างแพร่หลาย มอซิลลาซึ่งเป็นองค์กรที่แสวงผลกำไร ได้กระจายใบรับรองของผู้ออกใบรับรองกับผลิตภัณฑ์ของบริษัทไปอย่างแพร่หลาย ในขณะที่มอซิลลาพัฒนานโยบาย CA/Browser Forum ได้พัฒนาแนวทางสำหรับความน่าเชื่อถือของผู้ออกใบรับรองเช่นกัน ใบรับรองของผู้ออกใบรับรองใบเดียวอาจจะถูกใช้ร่วมกับหลาย ๆ ผู้ออกใบรับรอง และลูกค้าของพวกเขา ใบรับรอง root CA มักจะเป็นฐานที่จะออกใบรับรองกลาง ที่สามารถประยุกต์ตามความต้องการที่แตกต่างกัน
นอกเหนือจากผู้ออกใบรับรอง ผู้ให้บริการบางรายออกใบรับรองดิจิทัลให้กับผู้อื่นโดยไม่คิดค่าใช้จ่าย ตัวอย่างที่น่าสนใจคือ CAcert สถาบันขนาดใหญ่และหน่วยงานภาครัฐอาจมีเทคโนโลยีโครงสร้างพื้นฐานกุญแจสาธารณะ (PKI) เป็นของตัวเอง ซึ่งรวมผู้ออกใบรับรองของตัวเองเข้าไปด้วย โดยปกติเว็บไซต์ใดใช้ใบรับรองที่ลงนามเองต้องทำหน้าที่เป็นผู้ออกใบรับรองของตัวเองด้วย เบราว์เซอร์ และผู้ใช้บริการคนอื่น ๆ โดยทั่วไปจะอนุญาตให้ผู้ใช้เพิ่มหรือลบใบรับรองของผู้ออกใบรับรองตามความต้องการ ในขณะที่ใบรับรองเซิร์ฟเวอร์ทั่วไปมีอายุการใช้งานที่สั้น ใบรับรองของผู้ออกใบรับรองล่าสุดมีอายุการใช้งานที่ยาวนานกว่า ดังนั้นสำหรับเซิร์ฟเวอร์ที่มีผู้ใช้งานบ่อย ๆ ก็จะมีข้อผิดพลาดน้อยในการติดตั้งและเชื่อถือผู้ออกใบรับรองที่ออกใบรับรองให้ มากกว่าการยืนยันข้อยกเว้นการรักษาความปลอดภัยทุกครั้งที่เซิร์ฟเวอร์ต่ออายุใบรับรอง
การที่ไม่ค่อยใช้งานใบรับรองที่น่าเชื่อถือสำหรับการเข้ารหัสหรือลงนามข้อความ ผู้ออกใบรับรองจะออกใบรับรองของผู้ใช้ปลายทางซึ่งสามารถใช้ได้กับ S/MIME อย่างไรก็ตามการเข้ารหัสต้องใช้กุญแจสาธารณะของผู้รับ เนื่องจากผู้ส่งและผู้รับที่เข้ารหัสคาดว่ารู้จักกันและกัน ประโยชน์ของความเชื่อถือของบุคคลที่สามยังคงถูกควบคุมโดยการลงนามรับรองข้อความที่จะส่งไปยังบุคคลทั่วไป
ผู้ให้บริการ
ธุรกิจผู้ออกใบรับรองทั่วโลก มีการแบ่งส่วนทั้งระดับชาติและระดับภูมิภาคซึ่งมีอำนาจเหนือตลาดทั่วไป เป็นเพราะการใช้งานใบรับรองดิจิทัลจำนวนมากเชื่อมโยงกฎหมายท้องถิ่น ซึ่งมีข้อบังคับ และการให้อำนาจวางแผนสำหรับผู้ออกใบรับรอง เช่น สำหรับผลเกี่ยวข้องทางกฎหมายลายเซ็นดิจิทัล อย่างไรก็ตามมีตลาดสำหรับใบรับรอง SSL ซึ่งเป็นใบรับรองใช้สำหรับการรักษาความปลอดภัยเว็บไซต์ ทีโดยส่วนใหญ่จัดขึ้นโดยบริษัทข้ามชาติจำนวนหนึ่ง ตลาดนี้มีอุปสรรคสำคัญในการเข้าถึงเนื่องจากข้อกำหนดทางเทคนิค ในขณะที่ไม่จำเป็นต้องทำตามกฎหมาย ผู้ให้บริการรายใหม่อาจเลือกที่จะได้รับการตรวจสอบรายปี ซึ่งจะถูกรวมอยู่ในรายการของเว็บเบราว์เซอร์ที่มีผู้รับรองที่น่าเชื่อถือ เช่น WebTrust สำหรับผู้ออกใบรับรองในอเมริกาเหนือ และ ETSI ในยุโรป ใบรับรอง root certificate มากกว่า 50 ใบที่เชื่อถือได้เป็นที่นิยมในเว็บเบราว์เซอร์ โดยบริษัท W3Techs ได้สำรวจตั้งแต่เดือนกุมภาพันธ์ พ.ศ. 2558 พบว่า
วันที่ 18 พฤศจิกายน พ.ศ. 2557 กลุ่มบริษัทและองค์กรที่ไม่แสวงผลกำไร รวมทั้ง the Electronic Frontier Foundation, Mozilla, Cisco และ Akamai ประกาศว่า "Let's encrypt" ผู้ออกใบรับรองที่ไม่แสวงผลกำไรรายใหม่วางแผนที่จะออกใบรับรอง TLS โดยไม่คิดค่าใช้จ่าย โดยรวมทั้งซอฟต์แวร์ที่ใช้สำหรับติดตั้งและบำรุงรักษาใบรับรอง Let's encrypt จะถูกดำเนินการโดยกลุ่มวิจัยการรักษาความปลอดภัยอินเทอร์เน็ต "Internet Security Research Group" ที่ถูกจัดตั้งขึ้นมาใหม่ในแคลิฟอร์เนีย ซึ่งใช้ประโยชน์จากการยกเว้นภาษีของรัฐบาลตามมาตรา 501 (c) (3) ในช่วงเวลาการประกาศ
การตรวจสอบโดเมน
ผู้ออกใบรับรองซึ่งออกกลุ่มใบรับรองที่ลูกค้าไว้วางใจสำหรับเซิร์ฟเวอร์อีเมล และเซิร์ฟเวอร์ HTTPS สาธารณะมักจะใช้เทคนิคที่เรียกว่า "การตรวจสอบโดเมน" ในการตรวจสอบผู้รับใบรับรอง การตรวจสอบโดเมนเกี่ยวข้องกับการส่งอีเมล ที่มีการรับรองโทเค็นหรือลิงก์ไปยังที่อยู่อีเมลที่รู้จักกัน ซึ่งดำเนินการรับผิดชอบสำหรับโดเมน ซึ่งอาจเป็นรายการที่อยู่อีเมลที่ติดต่อทางเทคนิคใน WHOIS entry ของโดเมน หรืออีเมลที่เกี่ยวกับการบริหารงาน เช่น โดเมน admin@, administrator@, webmaster@, hostmaster@ หรือ postmaster@ ผู้ออกใบรับรองบางรายอาจยอมรับการใช้ โดเมน root@, info@ หรือ support@ ทฤษฎีที่อยู่เบื้องหลังการตรวจสอบโดเมนก็คือมีเจ้าของโดเมนที่ถูกต้องเท่านั้นที่จะสามารถอ่านอีเมลที่ส่งไปยังที่อยู่ของผู้ดูแลระบบ
การตรวจสอบโดเมนประสบกับข้อจำกัดของการรักษาความปลอดภัยของโครงสร้างบางอย่าง โดยเฉพาะอย่างยิ่งมันมักจะเสี่ยงต่อการโดนโจมตีที่ช่วยให้ฝ่ายตรงข้ามจะสังเกตเห็นอีเมล การตรวจสอบโดเมนที่ส่งโดยผู้ออกใบรับรองรวมถึงการโจมตีโพรโทคอล DNS, TCP และ BGP หรือการประนีประนอมของเราเตอร์ (ซึ่งขาดการคุ้มครองการเข้ารหัสลับของ TLS/SSL) การโจมตีดังกล่าวเป็นไปทั้งบนเครืองข่ายที่ใกล้ผู้ออกใบรับรองหรือใกล้โดเมนเหยื่อเอง
ผู้ออกใบรับรองบางรายเสนอใบรับรอง Extended Validation (EV) เป็นทางเลือกที่เข้มงวดมากขึ้นในการตรวจสอบโดเมนใบรับรอง หนึ่งในข้อจำกัดของ EV เป็นวิธีการแก้จุดอ่อนของการตรวจสอบโดเมนจากการโจมตีที่ยังคงได้รับใบรับรอง โดยใบรับรองการตรวจสอบโดเมนสำหรับโดเมนของผู้เคราะห์ร้ายมีการปรับใช้ระหว่างการโจมตีที่เกิดขึ้น ซึ่งมีเพียงข้อแตกต่างที่สังเกตได้ให้กับผู้ใช้ที่ตกเป็นเหยื่อโดยจะแสดงเป็นแถบ HTTPS address สีน้ำเงิน มากกว่าจะเป็นสีเขียว ผู้ใช้น้อยคนนักจะมีแนวโน้มที่จะยอมรับข้อแตกต่างนี้ซึ่งเป็นสิ่งบ่งชี้การโจมตีที่กำลังดำเนินการอยู่
การ imprement การตรวจสอบโดเมนบางครั้งยังคงได้รับต้นตอของจุดอ่อนในการรักษาความปลอดภัย หนึ่งในตัวอย่างการวิจัยด้านการรักษาความปลอดภัยพบว่าผู้ไม่หวังดีจะได้รับใบรับรองสำหรับเว็บเมล เพราะว่าผู้ออกใบรับรองตั้งใจที่จะใช้อีเมลเช่นเดียวกันกับโดเมน .com แต่ไม่ใช่ทุกระบบเว็บเมลที่จะได้รับลิขสิทธิ์ชื่อผู้ใช้ "SSLCertificates" เพื่อป้องกันผู้ประสงค์ร้ายจากการลงทะเบียน
การออกใบรับรอง
CA ออกใบรับรองดิจิทัลที่ประกอบไปด้วยกุญแจสาธารณะ และกุญแจส่วนตัวที่มีเอกลักษณ์ของเจ้าของที่ตรงกันจะถูกนำมาเผยแพร่ แต่เก็บเป็นความลับโดยผู้สร้างกุญแจทั้งสอง ใบรับรองนี้ยังมีการยืนยันและตรวจสอบโดยผู้ออกใบรับรองที่มีกุญแจสาธารณะอยู่ในใบรับรองของ บุคคล, องค์กร, เซิร์ฟเวอร์ หรือหน่วยงานอื่น ๆ ที่ระบุไว้ในใบรับรอง หน้าที่ของผู้ออกใบรับรองในแผนดังกล่าวคือ การตรวจสอบข้อมูลประจำตัวของผู้สมัคร เพื่อให้ผู้ใช้และผู้อาศัยใบรับรองสามารถไว้วางใจใบรับรองของผู้ออกใบรับรองได้ โดยผู้ออกใบรับรองใช้หลายมาตรฐาน และหลายการตรวจสอบในการทำเช่นนั้น สาระสำคัญในใบรับรองเปรียบเป็นคำพูดของผู้รับชอบที่ว่า "ใช่ รับรองว่าบุคคลนี้ที่ติดต่อกับเขา"
หากผู้ใช้ไว้วางใจผู้ออกใบรับรองและสามารถตรวจสอบลายเซ็นของผู้ออกใบรับรอง ดังนั้นเขาสามารถเชื่อได้ว่ากุญแจสาธารณะเป็นของใครก็ตามที่ระบุไว้ในใบรับรองนั้น
ตัวอย่าง
การเข้ารหัสกุญแจสาธารณะสามารถนำมาใช้ในการเข้ารหัสข้อมูลที่สื่อสารกันระหว่าง 2 ฝ่าย ซึ่งจะเกิดขึ้นเมื่อเมื่อผู้ใช้เข้าสู่ทุกเว็บไซต์ที่ implement โพรโทคอลการรักษาความปลอดภัย HTTPS ในตัวอย่างนี้ให้เราคิดว่าผู้ใช้เข้าสู่ระบบ www.bank.example เพื่อทำธุรกรรมทางการเงิน เมื่อผู้ใช้เปิดหน้าแรก www.bank.example เขาจะได้รับกุญแจสาธารณะ พร้อมกับข้อมูลทั้งหมดที่แสดงบนหน้าเว็บเบราว์เซอร์ กุญแจสาธารณะสามารถนำมาใช้ในการเข้ารหัสข้อมูลจากผู้ใช้ไปยังเซิร์ฟเวอร์ แต่ขั้นตอนที่ปลอดภัยที่จะใช้ในโพรโทคอลที่กำหนดกุญแจที่สมมาตรกัน ข้อความในโพรโทคอลดังกล่าวเป็นรหัสลับพร้อมกับกุญแจสาธารณะ และมีเพียงเซิร์ฟเวอร์ของธนาคารเท่านั้นที่มีกุญแจสาธารณะในการอ่านข้อมูล การสื่อสารดำเนินการโดยใช้กุญแจที่สมมาตรกันใหม่ ดังนั้นเมื่อผู้ใช้ป้อนข้อมูลบางอย่างไปยังหน้าเพจของธนาคารและกด submit ส่งข้อมูลให้ธนาคารแล้ว ข้อมูลผู้ใช้จะถูกป้อนไปยังหน้าเพจซึ่งจะถูกเข้ารหัสโดยเว็บเบราว์เซอร์นั่นเอง ดังนั้นถึงแม้ว่าบางคนสามารถเข้าถึงข้อมูลที่ถูกสื่อสารจากผู้ใช้ไปยัง www.bank.example ดังนั้นคนดักจับข้อมูลจะไม่สามารถอ่านและถอดรหัสได้
กลไกนี้จะมีความปลอดภัยในกรณีที่ผู้ใช้มั่นใจได้ว่ามันเป็นธนาคารที่เขาเห็นบนเว็บเบราว์เซอร์ของเขา หากผู้ใช้พิมพ์ใน www.bank.example แต่การสื่อสารของเขายังถูกดักจับระหว่างทางและปลอมเว็บไซต์ที่อ้างว่าเป็นของธนาคารส่งข้อมูลหน้าเพจกลับไปยัง เว็บเพจของผู้ใช้ เพจปลอมสามารถส่งกุญแจสาธารณะปลอมไปยังผู้ใช้ เพื่อที่จะให้เว็บไซต์ปลอมมีกุญแจส่วนตัวที่เข้ากับกุญแจสาธารณะปลอม ผู้ใช้จะกรอกแบบฟอร์มที่มีข้อมูลส่วนตัวของเขา และกด submit หน้าเพจ ซึ่งเว็บปลอมจะสามารถนำมาเข้าถึงข้อมูลของผู้ใช้ได้
ผู้ออกใบรับรองเป็นองค์กรที่เก็บกุญแจสาธารณะและเป็นเจ้าของ ทุกกลุ่มในการสื่อสารไว้วางใจองค์กรนี้และรู้จักกุญแจสาธารณะของผู้ออกใบรับรอง เมื่อเว็บเบราว์เซอร์ของผู้ใช้ได้รับกุญแจสาธารณะจาก www.bank.example และยังได้รับลายเซ็นดิจิทัลของกุญแจด้วย เบราว์เซอร์ครอบครองกุญแจสาธารณะของผู้ออกใบรับรองอยู่แล้วจึงสามารถตรวจสอบลายเซ็น ไว้วางใจใบรับรองและกุญแจสาธารณะได้ เมื่อ www.bank.example ใช้กุญแจสาธารณะซึ่งผู้ออกใบรับรองได้รับรอง www.bank.example ปลอม จะสามารถใช้ได้แค่กุญแจสาธารณะที่เหมือนกันเท่านั้น เมื่อ www.bank.example ปลอมไม่รู้จักกุญแจส่วนตัวที่เกี่ยวข้องแล้ว ก็ไม่สามารถออกลายเซ็นที่จำเป็นในการตรวจสอบความถูกต้อง
การรักษาความปลอดภัย
ปัญหาของการรับประกันความถูกต้องระหว่างข้อมูลและเอกลักษณ์ เมื่อข้อมูลถูกนำเสนอให้แก่ผู้ออกใบรับรองซึ่งอาจจะผ่านเครือข่ายอิเล็กทรอนิกส์ และเมื่อข้อมูลประจำตัวบุคคล บริษัท หรือโปรแกรมร้องขอใบรับรองถูกนำเสนอในทำนองเดียวกัน ทำให้เป็นเรื่องยาก นี่คือเหตุผลที่ผู้ออกใบรับรองมักจะใช้การผสมผสานของการวิเคราะห์พฤติกรรมที่กำหนดเอง และเทคนิคการทำให้น่าเชื่อถือประกอบไปด้วยการใช้ประโยชน์จากรัฐ โครงสร้างค่าใช้จ่าย ฐานข้อมูลของบุคคลที่สามและการบริการในบางระบบองค์กร รูปแบบทั่วไปของการตรวจสอบ เช่น Kerberos สามารถใช้ในการขอใบรับรองซึ่งสามารถถูกนำกลับมาใช้โดยบุคคลภายนอก ในบางกรณีพนักงานทะเบียนจำเป็นที่จะต้องรู้จักกลุ่มซึ่งลายเซ็นถูกรับรอง ซึ่งเป็นมาตรฐานที่สูงกว่าที่ได้รับโดยผู้ออกใบรับรอง ตามข้อแนะนำที่ออกโดยเนติบัณฑิตยสภาสหรัฐในการจัดการธุรกรรมออนไลน์ ระบุว่า
แม้จะมีมาตรการรักษาความปลอดภัยรับรองการตรวจสอบความถูกต้องของบุคคลและบริษัท ยังมีความเสี่ยงของผู้ออกใบรับรองรายองค์กร ในการออกใบรับรองปลอมเพื่อหลอกลวง นอกจากนี้ยังเป็นไปได้ที่จะจดทะเบียนนิติบุคคลและบริษัทด้วยชื่อที่เหมือนหรือคล้ายกันมาก ๆ จนทำให้เกิดความสับสน เพื่อลดความอันตรายนี้ จึงมีการเสนอการตรวจสอบทุกใบรับรองใน public unforgeable log ซึ่งสามารถช่วยปัองกันการ phishing
ในการใช้งานขนาดใหญ่ Alice อาจไม่คุ้นเคยกับใบรับรองของ Bob เพราะอาจมีผู้ออกใบรับรองที่แตกต่างกัน ดังนั้นใบรับรองของ Bob ยังอาจรวมกุญแจสาธารณะของผู้ออกใบรับรองที่ลงนามโดย CA ที่ต่างกัน ซึ่ง Alice น่าจะรู้จัก กระบวนการนี้นำไปสู่การรับรองเป็นลำดับชั้น หรือโครงข่ายผู้ออกใบรับรองหรือ "ใบรับรองผู้ออกใบรับรอง"
รายการเพิกถอนสิทธิ
รายการเพิกถอนสิทธิ (ARL) เป็นรูปแบบของ CRL ที่มีใบรับรองออกไปยังผู้ออกใบรับรอง ตรงกันข้ามกับ CRLs ที่มีใบรับรองเพิกถอนบุคคล
การโจมตีผู้ออกใบรับรอง
ถ้าผู้ออกใบรับรองสามารถโดนโจมตี ซึ่งจะทำให้ระบบทั้งหมดเกิดความเสียหาย แม้ว่าหน่วยงานทั้งหมดจะเชื่อถือผู้ออกใบรับรองที่โดนบุกรุกนั้น ยกตัวอย่าง กรณีใบรับรองสนับสนุนการโจมตีเช่น Eve จัดการบางอย่างให้ได้การรับรองจาก CA ซึ่งมาจากใบรับรองของเธอที่อ้างว่าเป็นของ Alice ใบรับรองจะแถลงต่อสาธารณะว่านี่เป็นของ Alice และอาจรวมข้อมูลอื่น ๆ ของ Alice ข้อมูลบางอย่างเกี่ยวกับ Alice เช่นนายจ้างของเธออาจจะจริง ซึ่งช่วยเพิ่มความน่าเชื่อถือของใบรับรอง อย่างไรก็ตาม Eve อาจมีข้อมูลกุญแจส่วนตัวของใบรับรองที่สำคัญทั้งหมด ซึ่ง Eve สามารถใช้ใบรับรองเพื่อทำการลงนามดิจิทัลในอีเมลและส่งไปให้ Bob เพื่อหลอก Bob ให้เชื่อว่าอีเมลนั้นเป็นของ Alice โดย Bob อาจตอบอีเมลที่ถูกเข้ารหัสนั้น และเชื่อว่าจะถูกอ่านโดน Alice ซึ่ง Eve สามารถถอดรหัสอีเมลนั้นมาอ่านได้โดยใช้กุญแจส่วนตัว การทำลายระบบของผู้ออกใบรับรอง ที่โด่งดังเช่น กรณีนี้เกิดในปี พ.ศ. 2544 เมื่อผู้ออกใบรับรอง VeriSign ได้ออกใบรับรองสองตัวให้แก่บุคคลผู้แทนของบริษัทไมโครซอฟท์ ใบรับรองนั้นมีชื่อว่า “Microsoft Corporation” ดังนั้นอาจถูกใช้เพื่อหลอกใครบางคนเพื่อให้เชื่อว่าเป็นการปรับปรุงซอฟต์แวร์ของไมโครซอฟท์ ซึ่งจริง ๆ แล้วไม่ใช่ การทุจริตนี้ถูกพบในต้นปี พ.ศ. 2544 ซึ่งไมโครซอฟท์ และ VeriSign ได้ทำขั้นตอนเพื่อลดผลกระทบของปัญหาดังกล่าว
ในปี พ.ศ. 2554 ใบรับรอง *.google.com ที่หลอกลวงซึ่งบริษัท Comodo และ DigiNotar ได้รับมานั้น มีการกล่าวหาว่ากระทำโดยแฮกเกอร์ชาวอิหร่าน  โดยมีหลักฐานว่าใบรับรอง DigiNotar ที่ปลอมนั้นถูกใช้เพื่อการโจมตีแบบ man-in-the-middle ในอิหร่าน
ในปี พ.ศ. 2555 เป็นที่ทราบกันว่า Trustwave ได้ออกใบรับรองชั้นรองจากระดับ root เพื่อใช้ในการจัดการดักจับการส่งข้อมูล (man-in-the-middle) ในองค์กรที่เป็นที่ยอมรับ โดยดักจับการส่งโพรโทคอล SSL ของเครือข่ายภายในโดยใช้ใบรับรองนั้น
การออกแบบและพัฒนาโปรแกรมอย่างเปิดเผย
มีการพัฒนาซอฟต์แวร์ผู้ออกใบรับรองที่เป็นแบบโอเพนซอร์ซอยู่ โดยทั่ว ๆ ไปคือ ออกบริการที่จำเป็น, ยกเลิก และจัดการใบรับรองการลงนาม ตัวอย่างโปรแกรมที่เป็นโอเพนซอร์ซ:
วิลโลว์ (เพลง)
"วิลโลว์" (Willow) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 11 ธันวาคม ค.ศ. 2020 ผ่านรีพับลิกเรเคิดส์ เป็นเพลงเปิดของสตูดิโออัลบัมชุดที่ 9 ของเธอ เอฟเวอร์มอร์ (2020) ซึ่งเป็นซิงเกิลนำ "วิลโลว์" เป็นเพลงรักแนวแชมเบอร์โฟล์ก ที่ใช้อุปลักษณ์หลายอย่างเพื่อสื่อถึงสภาวะจิตใจที่โรแมนติกของนักร้อง เช่น การแสดงภาพชีวิตของเธอดั่งต้นวิลโลว์ ปิ๊กกีตาร์ กล็อกเคนสปีล ขลุ่ย เครื่องสาย และเครื่องเคาะ
เทย์เลอร์ สวิฟต์เขียนเนื้อเพลงเมื่อได้ยินการประพันธ์ทำนองเพลงของแอรอน เดสส์เนอร์ โปรดิวเซอร์ของเพลง เธอเปรียบเทียบแรงจูงใจของเพลงกับการร่ายมนตร์แห่งความรัก มิวสิกวิดีโอประกอบเพลงที่กำกับโดยเทย์เลอร์ สวิฟต์ เปิดตัวในวันเดียวกับที่เพลงเปิดตัว วิดีโอนี้เป็นความต่อเนื่องของโครงเรื่องจากวิดีโอก่อนหน้าของเธอสำหรับ "คาร์ดิแกน" (2020) โดยแสดงให้เห็นด้ายสีทองที่นำทางนักร้องผ่านเทพนิยายลึกลับและนำเธอไปสู่คนรักโชคชะตาของเธอ ได้รับเสียงชื่นชมอย่างกว้างขวางจากนักวิจารณ์เพลงและผู้ชม โดยเฉพาะอย่างยิ่งคำชมสำหรับบทเพลงที่โรแมนติกและเสียงที่มีกีตาร์เป็นศูนย์กลาง
"วิลโลว์" เปิดตัวบนชาร์ตบิลบอร์ดฮอต 100 โดยทำคะแนนให้เทย์เลอร์ สวิฟต์ เป็นเพลงอันดับ 1 ลำดับที่ 7 ในสหรัฐอเมริกา เพลงเปิดตัวอันดับ 1 ลำดับที่ 3 และอันดับ 2 ของชาร์ตในปี ค.ศ. 2020 รองจาก "คาร์ดิแกน"; ในเวลาเดียวกันเอฟเวอร์มอร์เปิดตัวที่อันดับหนึ่งบนบิลบอร์ด 200 ทำให้เป็นครั้งแรกในประวัติศาสตร์ที่เปิดตัวบนทั้งสองชาร์ตในสัปดาห์เดียวกันถึงสองครั้ง ต่อจากโฟล์กลอร์ และ "คาร์ดิแกน" "วิลโลว์" ติดอันดับชาร์ตบิลบอร์ดฮอตอัลเทอร์เนทิฟซองก์ส, ฮอตร็อกแอนด์อัลเทอร์เนทิฟซองก์ส, การขายเพลงดิจิทัล, และอดุลต์ป็อปซองก์ส เพลงยังขึ้นอันดับหนึ่งในออสเตรเลีย แคนาดา และสิงคโปร์ และติดอันดับท็อป 10 ในเบลเยียม โครเอเชีย ฮังการี ไอร์แลนด์ มาเลเซีย นิวซีแลนด์ และสหราชอาณาจักร สวิฟต์ยังได้แสดงเพลงสด "วิลโลว์" เป็นครั้งแรกในงานประกาศผลรางวัลแกรมมีประจำปี ครั้งที่ 63 ซึ่งโรลลิงสโตนอธิบายว่าเป็นหนึ่งในการแสดงแกรมมีที่ยิ่งใหญ่ที่สุดตลอดกาล มิวสิกวิดีโอของ "วิลโลว์" ได้รับการเสนอชื่อเข้าชิงสามครั้งในงานเอ็มทีวีวิดีโอมิวสิกอะวอดส์ 2021
การปฏิเสธการเปลี่ยนแปลงสภาพภูมิอากาศ
ในการโต้เถียงเรื่องปรากฏการณ์โลกร้อน มีการเรียกการรณรงค์เพื่อทำลายความเชื่อถือของมวลชนในวิทยาศาตร์ภูมิอากาศว่า "กลการปฏิเสธ" ของกลุ่มอุตสาหกรรม กลุ่มการเมือง และกลุ่มอุดมคติต่าง ๆ โดยได้การสนับสนุนจากสื่ออนุรักษ์นิยม และนักบล็อกวิมตินิยม เพื่อสร้างความไม่แน่ใจเกี่ยวกับปรากฏการณ์โลกร้อน ในการอภิปรายของชาวตะวันตกในที่สาธารณะ คำเช่นว่า climate skepticism (วิมตินิยมเกี่ยวกับภูมิอากาศ) ใช้โดยความหมายเหมือนกับคำว่า climate denialism (ปฏิเสธนิยมเกี่ยวกับภูมิอากาศ) ซึ่งเป็นป้ายชื่อที่ก็เป็นเรื่องโต้เถียงกัน มีผู้ที่ไม่เห็นด้วยกับวิทยาศาสตร์ภูมิอากาศที่เรียกตัวเองว่า "นักวิมติยม" แต่ความจริงไม่ใช่วิมตินิยมเหมือนกับวิมตินิยมทางวิทยาศาสตร์ คือ ไม่ว่าหลักฐานจะเป็นอย่างไรก็ดี ก็ยังคงปฏิเสธความเป็นจริงว่า มนุษย์เป็นเหตุของปรากฏการณ์โลกร้อน
การรณรงค์อย่างเป็นระบบเพื่อทำลายความเชื่อถือของมวลชนในวิทยาศาสตร์ภูมิอากาศ มักจะมาจากกลุ่มที่นิยมนโยบายทางเศรษฐกิจแบบอนุรักษ์นิยม และกลุ่มอุตสาหกรรมที่ต่อต้านการควบคุมการปล่อยคาร์บอนไดออกไซด์ซึ่งเป็นแก๊สเรือนกระจก การปฏิเสธการเปลี่ยนแปลงสภาพภูมิอากาศ มาจากกลุ่มวิ่งเต้นเพื่อบริษัทน้ำมันและบริษัทผลิตไฟฟ้า จากพี่น้องอภิมหาเศรษฐีตระกูลคอช (สมบัติรวมกันมูลค่า 84,000 ล้านดอลลาร์สหรัฐ) จากกลุ่มอุตสหากรรม และจากกลุ่มนักวิชาการอิสระเสรีนิยม บ่อยครั้งในประเทศสหรัฐอเมริกา ระหว่างปี 2545-2553 มีการบริจาคเงินแบบนิรนามมูลค่าเกือบ 120 ล้านดอลลาร์สหรัฐ (ประมาณ 3,592 ล้านบาท) บางส่วนจากอภิมหาเศรษฐี ให้กับองค์การกว่า 100 องค์กร ที่พยายามจะทำลายความเชื่อถือของมวลชนในวิทยาศาสตร์เกี่ยวกับการเปลี่ยนแปลงสภาพภูมิอากาศ ในปี 2556 ศูนย์เพื่อสื่อมวลชนและประชาธิปไตย (Center for Media and Democracy) ที่เป็นองค์กรควบคุมดูแลเชิงเสรีนิยม รายงานว่า กลุ่มเครือข่ายนโยบายระดับรัฐ (State Policy Network) ซึ่งเป็นกลุ่มครอบคลุมของกลุ่มวิชาการ 64 องค์กร ได้พยายามวิ่งเต้นเพื่อประโยชน์ของบริษัทยักษใหญ่และผู้บริจาคอนุรักษ์นิยม เพื่อต่อต้านกฎหมายควบคุมการเปลี่ยนแปลงสภาพภูมิอากาศ
ฮอนด้า เวฟ
ฮอนด้า เวฟ (Honda Wave) หรือ ฮอนด้า อินโนวา (Honda Innova) ในยุโรป และฮอนด้า ซูปร้า (Honda Supra) ในอินโดนีเซีย คือรุ่นของรถจักรยานยนต์ที่ผลิตและพัฒนาโดยบริษัทฮอนด้า (Honda) เปิดตัวครั้งแรกในปี พ.ศ. 2538
ฮอนด้า เวฟ มีให้เลือกสามขนาดตั้งแต่ 100 ซีซี, 110 ซีซี และ 125 ซีซี แต่เดิมใช้ระบบจ่ายน้ำมันแบบคาร์บูเรเตอร์ ต่อมาได้เริ่มผลิตรุ่นหัวฉีดตั้งแต่ปี พ.ศ. 2551 สำหรับรุ่น 110 และ 125 ซีซี ส่วนรุ่น 100 ซีซี ถูกยกเลิกการผลิตในปี พ.ศ. 2551 ยกเว้นในประเทศลาวที่ยังคงผลิตและจำหน่ายจนถึงปี พ.ศ. 2563
ในปี พ.ศ. 2549 ฮอนด้า เวฟ ได้รับการปรับโฉมใหม่ นอกจากนี้ ในรุ่น 125 ซีซี ยังมีการเพิ่มฝาปิดช่องเสียบกุญแจเพื่อป้องกันการโจรกรรม
ตั้งแต่ปี พ.ศ. 2550 เป็นต้นมา ฮอนด้า อินโนวา 125 (Honda Innova 125) ในยุโรปเริ่มใช้ระบบหัวฉีดเชื้อเพลิงเพื่อแทนที่ระบบคาร์บูเรเตอร์ที่ใช้ในฮอนด้า เวฟ ส่วนใหญ่
ฮอนด้า เวฟในประเทศไทย
ฮอนด้า เวฟรุ่นแรกเข้ามาในประเทศไทยตั้งแต่ปี พ.ศ. 2540
จักรพรรดิชิโจ
จักรพรรดิชิโจ (Emperor Shijo,四条天皇; 17 มีนาคม ค.ศ. 1231 – 10 กุมภาพันธ์ ค.ศ. 1242) จักรพรรดิญี่ปุ่น องค์ที่ 87 อันเนื่องมาจากการสืบราชสันตติวงศ์ตามโบราณราชประเพณี
รัชสมัยของจักรพรรดิชิโจอยู่ในช่วงระหว่างปี 1775-1785
พระราชวงศ์
จักรพรรดิชิโจทรงมีพระนามเดิมก่อนที่จะขึ้นสืบราชบัลลังก์ดอกเบญจมาศว่า เจ้าชายมิสึฮิโตะ (秀仁親王)
เป็นพระราชโอรสองค์เดียวใน จักรพรรดิโกะ-โฮะริกะวะ ที่ประสูติแต่จักรพรรดินี ฟุจิวะระ โนะ ชุนชิ
เหตุการณ์ในพระชนม์ชีพ
รัชสมัยของจักรพรรดิชิโจอยู่ระหว่างวันที่ 17 พฤศจิกายน 1775 - 10 กุมภาพันธ์ 1785
จักรพรรดิชิโจทรงเสด็จสวรรคตอย่างกะทันหันด้วยอุบัติเหตุเมื่อวันที่ 10 กุมภาพันธ์ 1785 ขณะพระชนม์เพียง 10 พรรษา
เนื่องจากจักรพรรดิชิโจทรงสวรรคตเมื่อทรงพระเยาว์ทำให้ไม่มีรัชทายาทสืบทอดราชบัลลังก์ราชสกุลซึ่งสืบเชื้อสายจาก โกะ-ทะกะกุระ-อิน จึงสิ้นสุดลงบรรดาขุนนางในราชสำนักจึงยกพระราชโอรสองค์ที่ 2 ของ จักรพรรดิสึชิมิกะโดะ ขึ้นมาสืบราชบัลลังก์ทรงพระนามว่า จักรพรรดิโกะ-ซะงะ
ศาสนาในประเทศมาเลเซีย
Malaysia religion by state 2020.jpgตามสำมะโน พ.ศ. 2563
เขียวเข้ม: มุสลิมเป็นชนกลุ่มใหญ่ > 50%
เขียวอ่อน: มุสลิมส่วนใหญ่ < 50%
น้ำเงิน: คริสต์เป็นชนกลุ่มใหญ่ > 50%]] ประเทศมาเลเซียถือเป็นดินแดนพหุวัฒนธรรม โดยมีศาสนาอิสลามเป็นศาสนาประจำชาติ จากการสำรวจสำมะโนครัวประชากร พ.ศ. 2563 พบว่าประชากรส่วนใหญ่นับถือศาสนาอิสลามร้อยละ 63.5 ศาสนาพุทธร้อยละ 18.7 ศาสนาคริสต์ร้อยละ 9.1 ศาสนาฮินดู 6.1 และศาสนาอื่น ๆ กับไม่ให้ข้อมูลร้อยละ 2.7 กลุ่มศาสนาอื่น ๆ ได้แก่ วิญญาณนิยม, ศาสนาพื้นเมือง, ศาสนาซิกข์, ศาสนาบาไฮ และระบบความเชื่ออื่น ๆ รัฐซาราวัก รัฐปีนัง และดินแดนสหพันธ์กัวลาลัมเปอร์มีประชากรส่วนใหญ่ที่ไม่ใช่มุสลิม  มีประชากรจำนวนไม่มากที่ไม่เชื่อในพระเจ้า รัฐถูกวิพากษ์วิจารณ์จากองค์กรสิทธิมนุษยชนเกี่ยวกับการเลือกปฏิบัติต่อผู้ไม่เชื่อในพระเจ้า คณะรัฐมนตรีคนบางกล่าวไว้ว่า "เราจะไม่ถูกกฎเกณฑ์ศาสนาอื่น ๆ มาบังคับเราได้ตราบใดที่เราไม่ได้นับถือศาสนานั้น" (the freedom of religion is not the freedom from religion)
ศาสนาอิสลามในประเทศมาเลเซียนับถือนิกายซุนนีสำนักชาฟีอีเป็นหลัก ส่วนนิกายอื่นโดยเฉพาะนิกายชีอะฮ์จะถูกรัฐบาลจำกัดอย่างเข้มงวด  รัฐธรรมนูญมาเลเซียระบุว่าเป็นรัฐโลกวิสัยและให้เสรีภาพในการนับถือศาสนา แต่ในขณะเดียวกันก็ไว้บัญญัติว่าศาสนาอิสลามเป็น "ศาสนาของสหพันธรัฐ" เป็นอัตลักษณ์ของสังคมมาเลเซีย
ชาวมาเลเซียเชื้อสายจีนโดยมากนับถือศาสนาพุทธนิกายมหายานและศาสนาพื้นบ้านจีน (รวมถึงลัทธิเต๋าและลัทธิขงจื๊อ) ขณะที่ชาวมาเลเซียเชื้อสายสยามแถบรัฐทางเหนือนับถือนิกายเถรวาท และชาวมาเลเซียเชื้อสายอินเดียโดยมากนับถือศาสนาฮินดู ส่วนศาสนาคริสต์มีอิทธิพลมากแถบมาเลเซียตะวันออกโดยไม่ยึดติดกับชาติพันธุ์ใด ๆ อย่างไรก็ตามแม้ชาติพันธุ์จะต่างกัน แต่การยอมรับความต่างทางศาสนานั้นมีอยู่ระดับหนึ่ง
ประชากรศาสตร์
ประเทศมาเลเซียเป็นแหล่งรวมศาสนาหลักของโลกเอาไว้ ข้อมูลต่อไปนี้เป็นข้อมูลการสำรวจสำมะโนครัวประชากรรายปี:
ชาวมาเลเซียเชื้อสายมลายูทุกคนจะต้องนับถือศาสนาอิสลามตามกฎหมาย ขณะที่ชาวมาเลเซียเชื้อสายจีนนับถือศาสนาพุทธนิกายมหายานหรือศาสนาพื้นบ้านจีน (เช่น ลัทธิเต๋า ลัทธิขงจื๊อ การบูชาบรรพบุรุษ หรือศาสนาเกิดใหม่อื่น ๆ) เป็นส่วนใหญ่ จากการสำรวจสำมะโนครัวประชากร พ.ศ. 2553 พบว่า ชาวมาเลเซียเชื้อสายจีนส่วนใหญ่นับถือศาสนาพุทธร้อยละ 83.6 ศาสนาพื้นบ้านจีนร้อยละ 3.4 และศาสนาคริสต์ร้อยละ 11.1 อย่างไรก็ตามจำนวนผู้นับถือศาสนาพุทธและพื้นบ้านจีนอาจจะสูงกว่านี้เพราะชาวจีนส่วนใหญ่นับถือศาสนาทั้งสองปะปนกัน
กลุ่มชนภูมิบุตรที่ไม่ใช่ชาวมลายูนับถือศาสนาคริสต์ร้อยละ 46.5 นอกนั้นนับถือศาสนาอิสลามร้อยละ 40.4 ชนพื้นเมืองหลายเผ่าในมาเลเซียตะวันออกเข้ารีตศาสนาคริสต์มากขึ้น แต่ศาสนาคริสต์เผยแผ่ไปในคาบสมุทรมลายูได้ยากยิ่ง
เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945"
เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" (รัสเซีย: Юбилейная медаль «60 лет Победы в Великой Отечественной войне 1941–1945 гг.») เหรียญนี้ถูกสร้างขึ้นโดยประเทศรัสเซีย ในวาระ 60 ปีแห่งชัยชนะนาซีเยอรมันค.ศ. 1945 ถูกสร้างขึ้นเมื่อวันที่ 28 กุมภาพันธ์ พ.ศ. 2547
สังเวียนเดือด
สังเวียนเดือด (Southpaw) เป็นภาพยนตร์อเมริกันในปี ค.ศ. 2015 กำกับโดยแอนทวอน ฟูควา และเขียนโดยเคิร์ต ซัทเทอ นำแสดงโดย เจค จิลเลินฮาล, ฟอเรสต์ วิตเทกเกอร์ และราเชล แม็กอดัมส์ ภาพยนตร์เรื่องนี้ออกฉายเมื่อวันที่ 24 กรกฎาคม ค.ศ. 2015 โดยบริษัท ไวน์สไตน์
เนื้อเรื่อง
บิลลี่ โฮป (เจค จิลเลนฮาล) นักมวยผู้ยิ่งใหญ่ที่กำลังอยู่บนจุดสูงสุดของอาชีพ แต่แล้ววันหนึ่ง เขาก็ต้องสูญเสียภรรยาสุดที่รัก มอรีน (ราเชล แม็กอดัมส์) อย่างไม่มีวันกลับ ซ้ำร้ายเขาต้องสูญเสียสิทธิ์การเลี้ยงดูลูกสาวตามกฎหมายเนื่องจากพฤติกรรมก้าวร้าวของเขาเอง โลกที่เขาสร้างมากับมือเหมือนพังทลายไปต่อหน้าต่อตา แต่ชีวิตก็ยังมีความหวังที่จะกลับคืนวงการ เขาจึงมุ่งมั่นฝึกฝนโดยมี ไททัส (ฟอเรสท์ วิทเทคเกอร์) เป็นเทรนเนอร์และสู้สุดใจเพื่อชื่อเสียงและทวงศักดิ์ศรีของคนเป็นพ่อให้ได้
เพลงประกอบภาพยนตร์
เพลง Cry For Love ของภาพยนตร์ สังเวียนเดือด ท่วงทำนองต่าง ๆ ที่ปรากฏในภาพยนตร์ทั้งหมดนั้นได้ เจมส์ ฮอร์เนอร์ นักแต่งเพลงชั้นยอดแห่งวงการ (ผู้คว้ารางวัลออสการ์จากเพลงประกอบภาพยนตร์ ไททานิค) มาช่วยแต่งท่วงทำนองความเข้มข้นและดราม่า ซึ่งเพลง Cry For Love ก็เป็นเพลงสุดท้ายของเขา ก่อนที่จะเสียชีวิตในวันที่ 22 มิถุนายน ค.ศ. 2015 ด้วยอุบัติเหตุเครื่องบินตก
ต่อมาในเพลง Beast เป็นเพลงต้นฉบับของ Rob Bailey & The Hustle Standard กลุ่มศิลปินที่โด่งดังจากยูทูบ โดยเพลงนี้ถูกนำมารีมิกซ์ นอกจากนี้ยังได้ เอ็มมิเน็ม แรพเปอร์ชื่อดัง มาแต่งเพลงและร้องประกอบภาพยนตร์ให้ถึง 2 เพลง โดยเพลง Phenomenal เป็นเพลงแนวฮิปฮอปสูง ผสานกับความเข้มข้นของดนตรีที่ถ่ายทอดพลังที่ซ่อนเร้นของตัวละคร บิลลี่ โฮป เอาไว้ โดยเอ็มมิเน็ม เล่าถึงการแต่งเพลงนี้ไว้ว่า "มันต่างกับตอน 8 Miles พอควรเพราะครั้งนี้ผมต้องนึกตัวละครที่ เจค เป็นคนเล่น ไม่ใช่ตัวผมเองเหมือนใน 8 Miles โดยผมต้องทำให้แน่ใจว่าผมได้ใส่ทุกอารมณ์ทุกสถานการณ์ที่ตัวละครรู้สึกลงไปครบถ้วนโดยที่ตัวผมเองก็รู้สึกกับมันไปด้วย"
ศาสนาในประเทศภูฏาน
ศาสนาในประเทศภูฏาน มีความโดดเด่นด้านวัฒนธรรมของประเทศ โดยรัฐธรรมนูญภูฏานได้ประกาศให้ศาสนาพุทธนิกายวัชรยานเป็นศาสนาประจำชาติ ถือเป็นมรดกของชาติและเป็นอัตลักษณ์ของประชาชน พระมหากษัตริย์เป็นอัครศาสนูปถัมภก ประชากรส่วนใหญ่นับถือศาสนาพุทธราว 770,000 คน คิดเป็นร้อยละ 75 นับถือนิกายกาจูสายดรุกปา, นิกายญิงมา และอื่น ๆ ส่วนชาวโลซัมปา (ชาวภูฏานเชื้อสายเนปาล) โดยมากนับถือศาสนาฮินดู
ศาสนาพุทธ
ศาสนาพุทธนิกายวัชรยานแพร่หลายในกลุ่มชาติพันธุ์ที่สืบมาจากชาวทิเบต กลุ่มแรกคือชาวงาล็อป เป็นชาติพันธุ์ที่อาศัยทางภาคตะวันตกและภาคกลาง โดยมากนับถือนิกายกาจูสายดรุกปา อีกกลุ่มคือชาวชาร์ช็อปซึ่งเป็นชนพื้นเมืองของประเทศ อาศัยอยู่ทางภาคตะวันออก พวกเขานับถือศาสนาพุทธปะปนกับลัทธิบอน บางส่วนเป็นวิญญาณนิยมและฮินดู
ศาสนาฮินดู
ผู้นับถือศาสนาฮินดูส่วนใหญ่อาศัยอยู่ทางตอนใต้ของประเทศ มีศาสนิกชนราว 200,000 คน ส่วนใหญ่เป็นชาติพันธุ์โลซัมปา (ชาวภูฏานเชื้อสายเนปาล) ถือเป็นศาสนาใหญ่เป็นอันดับสองของประเทศรองจากศาสนาพุทธ มีการก่อตั้งศาสนสถานในศาสนาฮินดูแห่งแรกในทิมพูชื่อฮินดูธรรมสมุทยะ เมื่อ พ.ศ. 2555 เพื่อรองรับศาสนิกชนขนาดกลางจนถึงขนาดย่อมในเมืองหลวง
ลัทธิบอน
ลัทธิบอนเป็นลัทธิที่มีคติความเชื่อแบบวิญญาณนิยม เชมัน การบูชาธรรมชาติ มีมาก่อนศาสนาพุทธจะเข้ามาถึง กลุ่มนักบวชลัทธิบอนมักร่วมประกอบพิธีกรรมในงานเทศกาลทางศาสนาพุทธ แต่มีประชากรจำนวนไม่มากนักที่ยังนับถือลัทธิบอนอยู่
ศาสนาคริสต์
มีคริสต์ศาสนิกชนจำนวนน้อยในประเทศ ทั้งหมดเป็นกลุ่มชนเชื้อสายเนปาล จากรายงานเมื่อ พ.ศ. 2550 ระบุว่าไม่มีคณะมิชชันนารีเข้าไปเผยแผ่ศาสนา แม้ว่าจะมีองค์กรบรรเทาทุกข์ของศาสนาคริสต์ และคณะนักบวชเยสุอิตคอยให้ความช่วยเหลือด้านการศึกษาและมนุษยธรรมก็ตาม ศาสนาคริสต์เผยแผ่สู่ภูฏานครั้งแรกเมื่อคริสต์ศตวรรษที่ 17 โดยนักบวชเยสุอิตชาวโปรตุเกส ทว่าการเผยแผ่นั้นล้มเหลว เพราะชาวภูฏานมีศรัทธาในพุทธศาสนาแรงกล้า
ศาสนาอิสลาม
สำนักวิจัยพิวให้ข้อมูลว่ามีชาวภูฏานร้อยละ 0.1 นับถือศาสนาอิสลาม และศาสนาอิสลามเป็นศาสนาที่ไม่ได้รับการยอมรับจากรัฐธรรมนูญภูฏาน
ความสัมพันธ์ไทย–อิสราเอล
ความสัมพันธ์ไทย–อิสราเอล หมายถึงความสัมพันธ์ทางการทูตและวัฒนธรรมระหว่างราชอาณาจักรไทยกับรัฐอิสราเอล ทั้งสองประเทศมีความสัมพันธ์อย่างเป็นทางการตั้งแต่เดือนมิถุนายน พ.ศ. 2497 สถานเอกอัครราชทูตอิสราเอลในกรุงเทพมหานครได้รับการก่อตั้งขึ้นใน พ.ศ. 2501 และตั้งแต่ พ.ศ. 2539 ประเทศไทยได้มีสถานเอกอัครราชทูตในเทลอาวีฟ ประเทศไทยและอิสราเอลมีความสัมพันธ์ที่ใกล้ชิดและเป็นมิตรต่อกัน รวมถึงให้ความร่วมมือในหลายสาขา ความสัมพันธ์ระหว่างประชาชนกับประชาชนระหว่างสองประเทศก็ดีเช่นกัน ในขณะที่คนไทยหลายพันคนทำงานในอิสราเอล ชาวอิสราเอลหลายล้านคนก็มาเยี่ยมเยียนและเยี่ยมชมประเทศไทยอย่างต่อเนื่อง
ประวัติ
เมื่อวันที่ 28 ธันวาคม พ.ศ. 2515 หน่วยจู่โจมสี่คนของกลุ่มก่อการร้ายปาเลสไตน์แบล็กเซปเทมเบอร์ได้บุกเข้าสถานเอกอัครราชทูตอิสราเอลในกรุงเทพมหานคร และจับเอกอัครราชทูตรวมถึงผู้มาเยือนของเขาหลายคนเป็นตัวประกัน ส่วนสมาชิกรัฐบาลไทยสองคน ได้แก่ ทวี จุลละทรัพย์ และชาติชาย ชุณหะวัณ ผู้ดำรงตำแหน่งรัฐมนตรีว่าการกระทรวงต่างประเทศและได้เป็นนายกรัฐมนตรีใน พ.ศ. 2531 พร้อมด้วยเอกอัครราชทูตอียิปต์ประจำประเทศไทย มุสตาฟา เอล อัสซาวี ได้เจรจาต่อรองการปล่อยตัวตัวประกัน และเสนอตัวเองรวมถึงเจ้าหน้าที่ไทยคนอื่น ๆ อีกหลายคนเพื่อเป็นการประกันความปลอดภัยของผู้ก่อการร้ายในกรุงไคโร จากนั้นนายกรัฐมนตรี โกลดา เมอีร์ ของอิสราเอลได้กล่าวยกย่องรัฐบาลไทยในด้านการเจรจาต่อรองเพื่อยุติวิกฤตการณ์ที่ไร้เลือด
ในเดือนมกราคม พ.ศ. 2547 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเปิดฟาร์มทดลองเทคโนโลยีการเกษตรไทย–อิสราเอลเพื่อการชลประทานพืชเศรษฐกิจมูลค่าสูงที่มหาวิทยาลัยขอนแก่น นอกจากนี้ มีหอการค้าไทย–อิสราเอล, มูลนิธิชมรมไทย-อิสราเอล รวมถึงชุมชนเล็ก ๆ ของชาวอิสราเอลที่อาศัยอยู่ในประเทศไทย
หลังจากเหตุการณ์น้ำท่วมใน พ.ศ. 2554 อิสราเอลได้ส่งผู้เชี่ยวชาญด้านการจัดการน้ำมายังประเทศไทย ซึ่งสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี มีส่วนเกี่ยวข้องในการส่งเสริมความร่วมมือทางวิทยาศาสตร์ระหว่างสองประเทศ
ประเทศไทยยอมรับปาเลสไตน์ใน พ.ศ. 2555 ครั้นในช่วงความขัดแย้งอิสราเอล–กาซา พ.ศ. 2557 รัฐบาลไทยสนับสนุนการแก้ปัญหาความขัดแย้งอย่างสันติและเรียกร้องให้ทั้งสองฝ่ายแสดงความยับยั้งชั่งใจ โดยระบุเพิ่มเติมว่าจะให้การสนับสนุนทั้งอิสราเอลและปาเลสไตน์ต่อไป แต่จะไม่ให้อภัยต่อกรณีของผู้ก่อการร้ายทั้งสองฝ่าย
ประเทศไทยเป็นหนึ่งในแหล่งท่องเที่ยวชั้นนำสำหรับชาวอิสราเอล และประเทศอิสราเอลเป็นที่นิยมอย่างมากสำหรับแรงงานไทย ชาวไทยกว่า 20,000 คนมีงานทำในอิสราเอลในด้านการเกษตรรวมถึงในร้านอาหารเอเชียในฐานะคนครัว พวกเขาทำงานอย่างถูกกฎหมายภายใต้การอุปถัมภ์ของข้อตกลงทวิภาคีระหว่างไทย–อิสราเอล โดยความร่วมมือไทย-อิสราเอล เพื่อการจัดหางาน (TIC)
เมื่อเดือนกันยายน พ.ศ. 2557 ทั้งสองประเทศได้ลงนามในข้อตกลงความร่วมมือ
ส่วนในเดือนกรกฎาคม ค.ศ. 2558 อิสราเอลและไทยได้ลงนามในข้อตกลงความร่วมมือทางการแพทย์
รวมถึงคณะผู้แทนจากสมาคมอุตสาหกรรมไทยได้เดินทางเยือนประเทศอิสราเอลใน พ.ศ. 2558
คนไทยโดยทั่วไปไม่ได้สนใจต่อความขัดแย้งระหว่างอิสราเอลกับปาเลสไตน์ แต่ชนหมู่น้อยชาวมุสลิมในประเทศเกือบสี่ล้านโดยทั่วไปจะเห็นใจต่อปาเลสไตน์
ในเดือนมิถุนายนและกรกฎาคม พ.ศ. 2561 หน่วยคอมมานโดและเทคโนโลยีของอิสราเอลได้ให้การสนับสนุนหน่วยซีลของไทยในช่วงภารกิจปฏิบัติการค้นหาและกู้ภัยถ้ำหลวง ซึ่งได้รับการประชาสัมพันธ์อย่างมาก ปฏิบัติการดังกล่าวประสบความสำเร็จอย่างสมบูรณ์ โดยสามารถช่วยชีวิตทีมฟุตบอลไว้ได้ทั้งหมด
ซิทอามุน (พระมเหสีของฟาโรห์อเมนโฮเทปที่สาม)
ซิทอามุน เป็นเจ้าหญิงอียิปต์โบราณและพระมเหสีของฟาโรห์แอเมนโฮเทปที่สาม
ด้านครอบครัว
พระนางซิทอามุนถือได้ว่าเป็นพระราชธิดาของฟาโรห์แอเมนโฮเทปที่สาม กับพระมเหสีทีเย หลังจากนั้นพระองค์ก็อภิเษกสมรสกับพระราชบิดาของพระองค์ในช่วงรัชสมัยของฟาโรห์อเมนโฮเทปที่สามในปีที่ 30 ของการครองราชย์
ข้อสันนิษฐานที่ว่า พระนางซิทอามุนเป็นพระราชธิดาของฟาโรห์อเมนโฮเทปที่สามกับพระนางทีเย พระนางซิทอามุนได้ปรากฎบนภาพสลักในหลุมฝังศพของ ยูยา กับ ทูยา ซึ่งเป็นบิดาและมารดาของพระนางทีเย โดยเฉพาะอย่างยิ่งเก้าอี้ที่มีชื่อว่าพระราชธิดาของฟาโรห์
เขตอุตสาหกรรมเคโย
เขตอุตสาหกรรมเคโย (Keiyō Industrial Zone (京葉工業地域)) เป็นพื้นที่อุตสาหกรรมตั้งอยู่ชายฝั่งตะวันออกเฉียงเหนือของอ่าวโตเกียว ในพื้นที่จังหวัดชิบะ กินพื้นที่ตั้งแต่เมืองอูรายาซุถึงทิศเหนือของเมืองฟุตสึ อุตสาหกรรมที่สำคัญ ได้แก่ โรงไฟฟ้า ปิโตรเคมี ปิโตรเลียม การต่อเรือ เหล็กกล้า และโลจิสติกส์ โดยมีท่าเรือชิบะ เป็นสำคัญ
ในอดีตพื้นที่ริมชายฝั่งบริเวณนี้เป็นแหล่งประมงที่สำคัญ ภายหลังสงครามโลกครั้งที่ 1 เกิดการขยายตัวของอุตสาหกรรมป้องกันประเทศอย่างรวดเร็ว จึงเกิดแผนการกระจายแหล่งอุตสาหกรรมออกจากโตเกียว โดยเฉพาะภายหลังสงครามโลกครั้งที่ 2 เกิดการถมทะเลสร้างเกาะเทียม การตั้งโรงงานอุตสาหกรรมหนัก ทำให้วิถีชีวิตประมงแบบดั้งเดิมในบริเวณนี้หมดสิ้นไป
อาร์ชดยุกโจเซฟ อาร์พาดแห่งออสเตรีย
อาร์ชดยุกโจเซฟ อาร์พาดแห่งออสเตรีย (Archduke Joseph Árpád of Austria) ประสูติเมื่อวันที่ 8 กุมภาพันธ์ 2476 ณ บูคาเรสต์ เป็นพระโอรสลำดับที่ 4 และพระองค์แรกใน อาร์ชดยุกโจเซฟ ฟรานซิสแห่งออสเตรีย และ เจ้าหญิงแอนน์แห่งแซกโซนี (ประสูติ ค.ศ. (1903–1976) ทรงมีศักดิ์เป็นพระญาติใน อาร์ชดัชเชสจิเซลาแห่งออสเตรีย และ เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต ทางสายพระบิดา และทาวสายพระมารดานั้น ทรงเป็นพระราชนัดดาใน พระเจ้าเฟรเดอริก ออกัสตุสที่ 3 แห่งแซกโซนี พระมหากษัตริย์รัชกาลสุดท้ายของราชอาณาจักรแซกโซนี ด้านการศึกษา ทรงเรียนจบปริญญาสาขาเศรษฐศาสตร์จาก มหาวิทยาลัยลิสบอน
เสกสมรส
อาร์ชดยุกโจเซฟ อาร์พาดแห่งออสเตรีย ทรงเสกสมรสกับ อาร์ชดัชเชสมาเรียแห่งออสเตรีย (ประสูติ ค.ศ. 1935-2018) เมื่อวันที่ 25 สิงหาคม 2499 พระชายารับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
ชูซ็อก
ต้นกำเนิด
ตามความเชื่อของผู้คนในอดีต ชูซ็อกมีต้นกำเนิดมาจาก กาแบ ซึ่งมีในช่วงเริ่มต้นรัชสมัยที่สามแห่งอาณาจักรซิลลา (57 ปีก่อนคริสต์ศักราช - ค.ศ. 935) ซึ่งเป็นการประกวดทอผ้าประจำเดือนของทั้งสองคณะ มาสู่วันกาแบ คณะที่สามารถทอผ้าได้มากกว่าจะเป็นผู้ชนะและจะได้รับการปฏิบัติฉลองจากคณะที่แพ้ อย่างไรก็ตาม นี่ยังได้รับการกล่าวว่าชูซ็อกเป็นเครื่องหมายที่บอกว่าอาณาจักรซิลลามีชัยเหนืออาณาจักรบัลแฮ ซึ่งเชื่อว่าการแข่งขันทอผ้า, การแข่งยิงธนู และการสาธิตศิลปะการต่อสู้ต่างได้รับการจัดให้เป็นส่วนหนึ่งของเทศกาล
อาร์ชดยุกโจเซฟ อาร์พาดแห่งออสเตรีย
เสกสมรส
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดยุกโจเซฟ อาร์พาดแห่งออสเตรียทรงมีพระอาการประชวรเนืองๆ ก่อนจะสิ้ยพระชนม์ลงเมื่อวันที่ 30 เมษายน 2560 สิริพระชันษา 84 ปี
ทีซีแอลคอร์ปอเรชัน
ทีซีแอลคอร์ปอเรชัน (TCL Technology เดิมคือตัวอักษรย่อของชื่อเต็ม Telephone Communication Limited) คือบริษัทผู้ผลิตเครื่องใช้ไฟฟ้าข้ามชาติ สัญชาติจีน ซึ่งมีสำนักงานใหญ่ตั้งอยู่ที่มณฑลกุ้ยโจว กวางตุ้ง โดยทำธุรกิจ ออกแบบ, พัฒนา, ผลิต และจำหน่ายผลิตภัณฑ์ เช่น โทรทัศน์, โทรศัพท์มือถือ, เครื่องปรับอากาศ, เครื่องซักผ้า,ตู้เย็น และอุปกรณ์ไฟฟ้าขนาดเล็ก โดยในปี 2010 ถือเป็นผู้ผลิตเครื่องใช้ไฟฟ้าที่ใหญ่เป็นอันดับที่ 25 ของโลก และในปี 2008 ก็ยังมีส่วนแบ่งการตลาดของตลาดโทรทัศน์ใหญ่เป็นอันดับที่ 3 ในโลก TCL ประกอบไปด้วย 4 บริษัทย่อยที่มีชื่ออยู่ในตลาดหลักทรัพย์คือ: TCL Technology ซึ่งมีชื่ออยู่ในตลาดหลักทรัพย์เซินเจิ้น และ TCL Electronics Holdings Limited (HKSE รหัสหุ้น: 01070),, TCL Display Technology (SEHK: 334) และ Tonly Electronics (SEHK: 1249) ซึ่งมีชื่ออยู่ในตลาดหลักทรัพย์ฮ่องกง
ประวัติ
บริษัทก่อตั้งขึ้นในปี 1981 โดยใช้ชื่อแบรนด์คือ TTK ซึ่งเป็นผู้ผลิตเทปคาสเซ็ท ผลิตเทปคาสเซ็ทราคาประหยัด ในปี 1995 หลังจากที่โดนบริษัท TDK ฟ้องร้องว่าละเมิดทรัพย์สินทางปัญญา บริษัท TTK ก็ได้เปลี่ยนชื่อแบรนด์ใหม่เป็น TCL โดยใช้พยัญชนะตัวแรกของคำว่า Telephone Communiation Limited และได้เริ่มผลิตเครื่องใช้ไฟฟ้าสำหรับผู้บริโภค ในช่วงทศวรรษที่ 1980 ก่อนที่จะเริ่มส่งออกขายไปยังต่างประเทศในช่วงทศวรรษที่ 2000 และแม้ว่าบริษัทจะมีรัฐบาลเป็นเจ้าของ TCL ก็ถูกจัดตั้งเป็นกิจการร่วมค้า ร่วมกับกลุ่มนักลงทุนจากฮ่องกง
ในเดือนกรกฎาคม ปี 2003 ประธานบริษัท TCL ลิ ดองเช็ง ก็ประกาศแผนงานในชื่อ “มังกรและเสือ” อย่างเป็นทางการ เพื่อจัดตั้งสองธุรกิจที่มีขีดการแข่งขันสูงในตลาดโลก (“มังกร”) และสามธุรกิจชั้นนำภายในประเทศจีน (“เสือ”)
ในเดือนพฤศจิกายน 2003 TCL และ Thomson SA ของประเทศฝรั่งเศส ประกาศร่วมมือก่อตั้งกิจการค้าร่วม เพื่อผลิตโทรทัศน์และเครื่องเล่นดีวีดี ทั่วโลก โดย TCL ถือสัดส่วนหุ้น 67% ในกิจการค้าร่วมนี้ และให้ Thomson SA ถือหุ้นที่เหลือกอีก 37% ภายใต้เงื่อนไขคือโทรทัศน์ที่ผลิตโดย TCL-Thomson จะใช้ชื่อทางการตลาดภายใต้แบรนด์ TCL ในเอเชีย และแบรนด์ Thomson และ RCA ในยุโรปและอเมริกาเหนือ ในเดือนเมษายน 2004 TCL และ Alcatel ก็ได้ร่วมประกาศกิจการค้าร่วมเป็นผู้ผลิตโทรศัพท์มือถือโดยใช้ชื่อ Alcatel Mobile Phones โดย TCL ใช้เงินอัดฉีดกว่า 55ล้าน ยูโร ในธุรกิจค้าร่วมนี้ แลกกับการได้ถือสัดส่วนหุ้นจำนวน 55%
ในเดือนพฤษภาคม 2005 TCL ก็ได้ประกาศว่าบริษัทย่อย ซึ่งมีชื่ออยู่ในตลาดหลักทรัพย์ฮ่องกง จะทำการเข้าซื้อหุ้นที่เหลือจำนวน 45% ในธุรกิจค้าร่วม มูลค่า 63.34ล้าน ฮ่องกงดอลลาร์ (8.1ล้าน ดอลลาร์สหรัฐ) โดยให้เทียบเท่าเป็นหุ้นของ TCL Communication แทนเงินสด ในเดือนมิถุนายน 2007 TCL ประกาศว่าธุรกิจโทรศัพท์มือถือ จะหยุดใช้ชื่อแบรนด์ Alcatel และเปลี่ยนไปใข้ชื่อ TCL ภายในระยะเวลาห้าปี
ในเดือนเมษายน 2008 Samsung Electronics ประกาศว่าจะมีการทำสัญญาจ้าง TCL ให้ทำการผลิตโทรทัศน์บางรุ่นแทน ในเดือนกรกฎาคม 2008 TCL ประกาศแผนการระดมทุนจำนวน 1,700ล้าน หยวน (249ล้าน ดอลลาร์) ด้วยการออกหุ้นในตลาดหลักทรัพย์เชินเจิ้น เพื่อนำมาใช้ในการก่อสร้างโรงงานผลิตทีวีใหม่สองแห่ง; แห่งแรกสำหรับรุ่นจอถึงขนาด 42 นิ้ว และอีกแห่งสำหรับรุ่นจอถึงขนาด 56 นิ้ว TCL สามารถขายชุดทีวี LCD ได้ถึง 4.18ล้าน ชุด ในปี 2008 ซึ่งมากกว่าสามเท่าตัวของยอดขายปี 2007
ในปี 2008 TCL เริ่มการผลิตจอ LCD รุ่นแรก อย่างเป็นทางการ ในเดือนมกราคม 2009 TCL ประกาศแผนเพิ่มกำลังการผลิตทีวี LCD ขึ้นสองเท่า เป็นจำนวน 10ล้าน หน่วย ให้ได้ ภายในปี 2009 ในเดือนพฤศจิกายน 2009 TCL ประกาศการทำธุรกิจค้าร่วมกับรัฐบาลเชินเจิ้น เพื่อก่อสร้างโรงงานผลิตฟิล์มบางรุ่น 8.5 ที่ใช้ในกระบวนการผลิตจอแอลซีดี ในเมืองเชินเจิ้น มูลค่าการก่อสร้าง 3.9พันล้าน ดอลลาร์
ในเดือนมีนาคม 2010 TCL Multimedia ระดมทุนได้จำนวน 525ล้าน ดอลลาร์ฮ่องกง จากการขายแชร์ในตลาดหลักทรัพย์ฮ่องกง เพื่อนำมาใช้ในการพัฒนาธุรกิจจอ LCD และ LED และเพื่อเป็นทุนในการประกอบกิจการ ในเดือนพฤษภาคม 2011 TCL เปิดตัว China Smart Multimedia Terminal Technology Association โดยร่วมมือกับ Hisense Electric Co. และ Sichuan Changhong Electric Co., โดยมีเป้าหมายเพื่อกำหนดมาตรฐานอุตสาหกรรมในธุรกิจโทรทัศน์อัจฉริยะ หรือ สมาร์ททีวี
ในปี 2011 บริษัทลูกของ TCL คือ CSOT ได้เริ่มทำการผลิตจอ LCD รุ่น 8.5
ในปี 2014 TCL ได้ทำการเปลี่ยนความหมายชื่อตัวอักษรของบริษัทจาก “Telephone Communication Limited” เป็นสโลแกนของแบรนด์คือ “The Creative Life” เพื่อใช้ทางค้า ในเดือนตุลาคม 2014 TCL ซื้อสิทธิ์การใช้ชื่อยี่ห้อ Palm จากบริษัท HP เพื่อใช้ในสมาร์ทโฟน
ในปี 2016 TCL บรรลุข้อตกลงกับบริษัท BlackBerry Limited เพื่อทำการผลิตสมาร์ทโฟนภายใต้แบรนด์ BlackBerry ในชื่อ BlackBerry Mobile ในเดือนสิงหาคม 2016 TCL และ SEMP ร่วมนามก่อตั้งกิจการค้าร่วมในบราซิล ภายใต้ชื่อ SEMP TCL
ในเดือนพฤศจิกายน 2016 TCL-CSOT เริ่มการก่อสร้างสายการผลิตจอ TFT-LCD รุ่นที่ 11 ซึ่งถือเป็นรุ่นสูงสุด ด้วยมูลค่าการลงทุนกว่า 46.5ล้าน หยวน ในเดือนมิถุนายน 2018 CSOT ซึ่ง TCL เป็นเจ้าของ ประกาศการเริ่มผลิตจอรุ่นสูงหลายรุ่น
วันที่ 27 มิถุนายน 2018 TCL Electronics Technology Holdings Limited ประกาศเปลี่ยนชื่อทางการเป็น TCL Electronics Holdings Limited (“TCL Electronics”). ในเดือนพฤศจิกายน 2018 TCL เริ่มสายการผลิตจอรุ่นสูงสุดในเซินเจิ้น, จีน
20 ธันวาคม 2018 TCL ขยายการเติบโตสู่ตลาดโลก ด้วยการก่อสร้างนิคมอุตสาหกรรมครบวงจรนอกประเทศแห่งแรก ในเมืองทิรูปาตี ประเทศอินเดีย
กิจกรรมการสร้างแบรนด์
ในเดือนมกราคม 2013 TCL ซื้อสิทธิ์การใช้ชื่อของ Grauman’s Chinese Theatre ด้วยวงเงิน 5ล้าน ดอลลาร์ ในปี 2014 TCL NA เป็นผู้สนับสนุนการเงินให้กับรายการ The Ellen Show โดยเริ่มตั้งแต่ปี 2014-2015 ในปี 2015 TCL ลงนามสัญญาเป็นผู้สนับสนุนการเงินให้กับ สมาคมบาสเก็ตบอลประเทศฟิลิปปินส์ หรือ PBA
ในปี 2017 บริษัท Tencent ได้จับมือกับบริษัท TCL FFALCON TECHNOLOGY เพื่อตีตลาดทีวีออนไลน์ ในเดือนตุลาคม 2017 TCL ร่วมมือกับ Warner Bros. Pictures กับโครงการ Highly Anticipated Justice League Movie โดยถือเป็นพาร์ทเนอร์รายการทีวีระหว่างประเทศอย่างเป็นทางการ วันที่ 5 กุมภาพันธ์ 2018 TCL แต่งตั้งให้ยอดนักฟุตบอล เนย์มาร์ ให้เป็นตัวแทนของแบรนด์ในการทำตลาดทั่วโลก และมีการเซ็นสัญญาเป็นระยะเวลา 2 ปี ในเดือนมิถุนายน 2018 TCL ประกาศการร่วมมือทั่วโลกกับ สหพันธุ์บาสเก็ตบอลนานาชาติ (FIBA)
การประกอบธุรกิจ
TCL ประกอบด้วย 5 ธุรกิจหลักคือ:
นอกจากนั้น บริษัทก็ยังทำธุรกิจอื่นๆอีก 4 ประเภท:
ผลิตภัณฑ์
ผลิตภัณฑ์หลักของ TCL คือ โทรทัศน์, เครื่องเล่นดีวีดี, เครื่องปรับอากาศ, โทรศัพท์มือถือ, เครื่องใช้ในบ้าน, อุปกรณ์ให้แสงสว่าง และดิจิทัลมีเดีย โดยจัดจำหน่างผลิตภัณฑ์หลักๆ ภายใต้ชื่อแบรนด์:
ในปี 2016 TCL ทำสัญญาการผลิตโทรศัพท์มือถือรุ่น DTEK50 และ DTEK60 ให้กับบริษัท BlackBerry Limited ภายใต้ชื่อแบรนด์ของ BlackBerry และในเดือนธันวาคม 2016 ก็ได้รับใบอนุญาต ของแบรนด์ BlackBerry ได้สิทธิ์ในการผลิต, จำหน่ายและออกแบบอุปกรณ์สื่อสารทั่วโลก จนถึงปี 2017 TCL ก็เป็นผู้จัดจำหน่างอุปกรณ์สื่อสารของ BlackBery ภายใต้ชื่อ BlackBerry Mobile TCL ก็ยังเป็นเจ้าของแบรนด์ Palm อีกด้วย
อยู่นี่ไง
เนื้อหาของเพลง พูดถึงความสุขที่ถูกมองข้ามไป เป็นความสุขที่อยู่ใกล้ๆตัว คือความสุขจากคนรอบข้าง ครอบครัว คนรัก คนเราที่พยายามจะหาความสุขจากความสำเร็จ จากเงินทอง หรือจากอะไรที่มันอยู่ไกลตัวออกไป พยายามค้นหาใช้เวลาในชีวิต พยายามตามหาสิ่งเหล่านั้น แต่กลับลืมมองคนรอบข้างไป โดยเพลงนี้มีเครื่องคลาริเน็ตเป็นคียบอร์ดวินเทจ และมีเสียงฟลูต
หมีนันดิ
ชาวนันดิ เชื่อว่าหมีนันดิอาศัยอยู่ในป่าทึบ หรือในพื้นที่ชุ่มน้ำที่มีต้นไม้โดยรอบ มันล่าเหยื่อโดยการซ่อนตัวอยู่หลังต้นไม้ในเวลากลางคืน ความเชื่อเรื่องหมีนันดิแพร่กระจายทั่วไปในภูมิภาคแถบตะวันออกของเคนยา จนมีการตั้งเป็นชื่อของชมรมกอล์ฟท้องถิ่นแห่งหนึ่งว่า "ชมรมกอล์ฟหมีนันดิ" ซึ่งมีประวัติก่อตั้งมานานกว่า 100 ปีแล้ว